ddrg/super_eurlex huggingface dataset:
Direktiva Komisije

z dne 22. decembra 1987

o spremembi Direktive 87/94/EGS o približevanju zakonodaj držav članic v zvezi s postopki nadzora značilnosti, omejitev in odpornosti proti eksploziji enojnih gnojil iz amonijevega nitrata z visoko vsebnostjo dušika

(88/126/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 80/876/EGS z dne 15. julija 1980 o približevanju zakonodaj držav članic v zvezi z enojnimi gnojili iz amonijevega nitrata z visoko vsebnostjo dušika [1] in zlasti člena 8 Direktive,

ob upoštevanju direktive Sveta 76/116/EGS z dne 18. decembra 1975 o približevanju zakonodaj držav članic v zvezi z gnojili [2] in zlasti člena 9(2) Direktive,

ker se je zaradi obsežnosti in strokovne zahtevnosti Direktive Komisije 87/94/EGS [3] – različne analitične in poskusne metode so vzete iz različnih tehnoloških strok – ter številnih jezikov, v katere je bila prevedena, potem ko je direktivo sprejela Komisija, izkazalo, da so potrebni nekateri jezikovni in strokovni popravki [4];

ker ti jezikovni in strokovni popravki zahtevajo podaljšanje roka za uskladitev s to direktivo v državah članicah, je preložitev datuma bistvenega pomena;

ker so spremembe, predvidene v tej direktivi, v skladu z mnenjem Odbora za prilagajanje tehničnemu napredku direktiv, ki se nanašajo na odpravljanje tehničnih ovir v trgovini z gnojili,

SPREJELA NASLEDNJO DIREKTIVO:

Člen 1

Direktiva 87/94/EGS se spremeni:

V členu 2(1), se "31. decembra 1987" nadomesti s "30. novembra 1988".

Člen 2

1. Države članice sprejmejo ukrepe, potrebne za uskladitev s to direktivo, najpozneje do 30. novembra 1988. O tem takoj obvestijo Komisijo.

2. Države članice predložijo Komisiji besedila predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva je naslovljena na države članice.

V Bruslju, 22. decembra 1987

Za Komisijo

Cockfield

Podpredsednik

[1] UL L 250, 23.9.1980, str. 7.

[2] UL L 24, 30.1.1976, str. 21.

[3] UL L 38, 7.2.1987, str. 1.

[4] UL L 63, 9.3.1988, str. 16.

--------------------------------------------------
Direktiva Sveta

z dne 21. julija 1986,

o spremembi Direktive 79/117/EGS o prepovedi prometa in uporabe fitofarmacevtskih proizvodov, ki vsebujejo nekatere aktivne snovi

(86/355/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 79/117/EGS z dne 21. decembra 1978 o prepovedi prometa in uporabe fitofarmacevtskih sredstev, ki vsebujejo nekatere aktivne snovi [1], kakor je bila nazadnje spremenjena z Direktivo 86/214/EGS [2], in zlasti člena 6 Direktive,

ker navedena direktiva določa, da je potrebno vsebino Priloge redno spreminjati, da bi s tem upoštevali razvoj znanstvenega in tehničnega znanja;

ker je bilo sedaj ugotovljeno, da uporaba etilenoksida kot fitofarmacevtskega sredstva, zlasti za fumigacijo uskladiščenih rastlin ali rastlinskih proizvodov, pušča v živilih ostanke, ki lahko škodljivo vplivajo na zdravje ljudi ali živali;

ker so na voljo alternativni načini tretiranja za varstvo rastlin razen v primeru nekaterih manj pomembnih vrst proizvodov;

ker je treba trženje in uporabo etilenoksida kot sredstva za varstvo rastlin zato prepovedati;

ker pa se sme za nekatere manj pomembne vrste pridelkov dovoliti začasne izjeme v posameznih državah, kjer obstajajo posebne potrebe, dokler ne bodo na voljo drugi načini tretiranja,

SPREJEL NASLEDNJO DIREKTIVO:

Člen 1

V Prilogi k Direktivi 79/117/EGS se doda naslednje besedilo:

"C.Etilenoksid | (a)zatiranje patogenov na naslednjih vrstah posušene zelenjave, namenjene za dodajanje k prehrambenim izdelkom, ki pred uživanjem niso podvrženi celotnemu postopku kuhanja:belušičebulaporgobe(b)zatiranje patogenov na posušenih zeliščih in začimbah(c)zatiranje patogenov na posušenih zeliščih, namenjenih izključno za trženje brez nadaljnje predelave kot zdravila(d)zatiranje patogenov na kakavu, namenjenemu za proizvodnjo kakava v prahu in kolače(e)fumigacija tobačnih listov Ta odstopanja prenehajo veljati najpozneje 31. decembra 1989. |

Člen 2

Države članice sprejmejo zakone in druge predpise, potrebne za uskladitev s to direktivo, najpozneje do 1. julija 1987. O tem nemudoma obvestijo Komisijo.

Člen 3

Ta direktiva je naslovljena na države članice.

V Bruslju, 21. julija 1986

Za Svet

Predsednik

G. Howe

[1] UL L 33, 8.2.1979, str. 36.

[2] UL L 152, 26.5.1986, str. 45.

--------------------------------------------------
DIREKTIVA KOMISIJE

z dne 20. maja 1986

o spremembi Direktive 72/169/EGS o določanju značilnosti in minimalnih pogojev za pregled sort vinske trte

(86/267/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 68/193/EGS z dne 9. aprila 1968 o trženju materiala za vegetativno razmnoževanje vinske trte 1, kakor je bila nazadnje spremenjena z Uredbo (EGS) št. 3768/85 2, in zlasti člena 5d(2) Direktive,

ker so v skladu z Direktivo 68/193/EGS države članice zavezane pripraviti seznam sort, sprejetih za potrjevanje in preglede standardnega sadilnega materiala na njihovem ozemlju;

ker za sprejetje sort veljajo pogoji Skupnosti, ki jih je treba uveljavljati z uradnimi pregledi in zlasti s pregledi na polju;

ker morajo pregledi zajeti zadovoljivo število lastnosti za zagotovitev opisa sort;

ker je te lastnosti določila Direktiva Komisije 72/169/EGS 3;

ker Priloga I k navedeni direktivi vsebuje seznam sort vinske trte, ki se uporabijo kot standardne sorte za določitev fenoloških datumov;

ker je zdaj nujno opredeliti standardne sorte za Grčijo in Španijo;

ker so ukrepi, predvideni s to direktivo, v skladu z mnenjem Stalnega odbora za semenski material za poljedelstvo, vrtnarstvo in gozdarstvo,

SPREJELA NASLEDNJO DIREKTIVO:

Člen 1

Priloga I (B) (1) k Direktivi 72/169/EGS se spremeni, tako da se po točki 1.1.1 vstavijo:

"1.1.1a glede Grčije:

1.1.1a.1 sorte belega grozdja - Savatiano, Zoumiatiko, Vilana, Assyrtiko, Chardonnay

1.1.1a.2 sorte rdečega grozdja - Mandilaria, Xynomavro, Cabernet Sauvignon, Korinthiaki

1.1.1a.3 sorte namiznega grozdja - Razaki, Cardinal, Italia, Soultanina, Perlette

1.1.1b glede Španije:

1.1.1b.1 sorte belega grozdja - Airen, Palomino, Pedro ximénez, Viura-Macabeo

1.1.1b.2 sorte rdečega grozdja - Bobal, Garnacha, Mazuela, Tempranillo

1.1.1b.3 sorte namiznega vina - Muscat, Roseti, Aledo, Ohanes."

Člen 2

Države članice sprejmejo zakone in druge predpise, potrebne za uskladitev s to direktivo, najpozneje do 1. januarja 1987. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 20. maja 1986

Za Komisijo

Frans ANDRIESSEN

Podpredsednik

1 UL L 93, 17.4.1968, str. 15.

2 UL L 362, 31.12.1985, str. 8.

3 UL L 103, 2.5.1972, str. 25.
Direktiva Komisije

z dne 22. maja 1985

o drugi spremembi Priloge k Direktivi Sveta 79/117/EGS o prepovedi prometa in uporabe fitofarmacevtskih sredstev, ki vsebujejo nekatere aktivne snovi

(85/298/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 79/117/EGS z dne 21. decembra 1978 o prepovedi prometa in uporabe fitofarmacevtskih sredstev, ki vsebujejo nekatere aktivne snovi [1], kakor je bila nazadnje spremenjena z Direktivo 83/131/EGS [2], in zlasti člena 6 Direktive,

ker razvoj znanstvenega in tehničnega znanja zahteva nekatera dopolnila k Prilogi k Direktivi 79/117/EGS;

ker se zdi zaželeno, da bi odpravili nekatera začasna odstopanja od prepovedi, določenih v Direktivi, saj so zdaj na voljo manj nevarni načini tretiranja;

ker so vse države članice obvestile Komisijo, da ne nameravajo ali ne nameravajo več uporabljati teh odstopanj;

ker so ukrepi, predvideni s to direktivo, v skladu z mnenjem Stalnega odbora za zdravstveno varstvo rastlin,

SPREJELA NASLEDNJO DIREKTIVO:

Člen 1

Priloga k Direktivi 79/117/EGS se spremeni:

1. V delu A "Živosrebrove spojine":

(a) v točki 2 "Živosrebrov klorid (kalomel)" se črta besedilo točke (c);

(b) v točki 5 "Alkoksialkil in aril živosrebrove spojine" se črta besedilo točk (a) in (b).

2. V delu B "Perzistentne organoklorove spojine":

(a) v točki 1

"Aldrin"

se besedilo točke (a) nadomesti z:

"Tretiranje rastne podlage okrasnih rastlin, gojenih v kontejnerjih, proti Otiorrynchus";

(b) v točki 4 "DDT" se črta besedilo v drugem stolpcu;

(c) v točki 5 "Endrin":

(aa) se besedilo točke (a) nadomesti z:

"Kot akaricid na ciklamah;"

(bb) točka (b) se črta.

Člen 2

Države članice sprejmejo zakone in druge predpise, potrebne za uskladitev s to direktivo, najpozneje do 1. januarja 1986. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 22. maja 1985

Za Komisijo

Frans Andriessen

Član Komisije

[1] UL L 33, 8.2.1979, str. 36.

[2] UL L 91, 9.4.1983, str. 35.

--------------------------------------------------
Direktiva Komisije

z dne 6. maja 1982

o spremembi Direktive Sveta 68/193/EGS o trženju materiala za vegetativno razmnoževanje trte

(82/331/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 68/193/EGS z dne 9. aprila 1968 o trženju materiala za vegetativno razmnoževanje trte [1], kakor je bila nazadnje spremenjena z Direktivo 78/692/EGS [2], in zlasti člena 17a Direktive,

ker zgoraj navedena direktiva določa pogoje glede pakiranja razmnoževalnega materiala;

ker pojav novih vrst embalaže na trgu dovoljuje sprostitev navedenih pogojev ob hkratnem ohranjanju potrebnih jamstev istovetnosti;

ker bi se morali zato obravnavani pogoji prilagoditi novim razmeram;

ker so ukrepi, predvideni s to direktivo, v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo,

SPREJELA NASLEDNJO DIREKTIVO:

Člen 1

Direktiva 68/193/EGS se spremeni, kakor sledi:

1. V točki 1 tabele v Prilogi III se doda naslednje besedilo: "ali, če se uporabijo plastične vreče ali enakovredna embalaža, 50 ali 100, pri čemer se razume, da se določbe člena 10(1a) pri tem ne uporabljajo".

2. V točki 2 tabele v Prilogi III se doda naslednje besedilo: "ali, če se uporabijo plastične vreče ali enakovredna embalaža, 100, pri čemer se razume, da se določbe člena 10(1a) pri tem ne uporabljajo".

Člen 2

Države članice sprejmejo zakone in druge predpise, potrebne za uskladitev s to direktivo, 1. julija 1982. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 6. maja 1982

Za Komisijo

Poul Dalsager

Član Komisije

[1] UL L 93, 17.4.1968, str. 15.

[2] UL L 236, 26.8.1978, str. 13.

--------------------------------------------------
Direktiva Sveta

z dne 22. novembra 1982

o drugi spremembi (benzen) Direktive 76/769/EGS o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov

(82/806/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker je benzen zelo strupen in lahko prizadene centralni živčni sistem in sistem za tvorbo krvnih telesc ter povzroči raka in zlasti levkemijo;

ker se benzen med drugim uporablja kot sestavina pri izdelavi nekaterih igrač, kar omogoča, da ga otroci lahko absorbirajo z vdihavanjem, zaužitjem ali skozi kožo, s čimer so izpostavljeni navedenim tveganjem;

ker določitev najvišje koncentracijske mejne vrednosti prostega benzena omogoča, da se ta tveganja izključijo;

ker je v nekaterih državah članicah benzen urejen s pravili; ker se ta razlikujejo glede pogojev trženja in uporabe benzena; ker te razlike predstavljajo trgovinsko oviro in neposredno vplivajo na vzpostavitev in delovanje skupnega trga;

ker je treba, da bi odpravili razlike, dopolniti Prilogo k Direktivi 76/769/EGS [4], nazadnje spremenjene z Direktivo 79/663/EGS [5];

ker je Znanstveni svetovalni odbor za strupenost in ekotoksičnost kemičnih spojin o tem podal svoje mnenje,

SPREJEL NASLEDNJO DIREKTIVO:

Člen 1

Prilogi k Direktivi 76/769/EGS se doda naslednji vpis:

"5.BenzenŠt. CAS (Chemical Abstract Service Number): 71-43-2 | Ni dovoljen v igračah ali delih igrač, kakršne so dane v promet, kadar koncentracija prostega benzena presega 5 mg/kg mase igrače ali dela igrače." |

Člen 2

Države članice sprejmejo ukrepe, potrebne za uskladitev s to direktivo, v 12 mesecih od njene notifikacije. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 22. novembra 1982

Za Svet

Predsednik

U. Elleman-Jensen

[1] UL C 285, 4.11.1981, str. 2.

[2] UL C 346, 31.12.1980, str. 95.

[3] UL C 353, 31.12.1980, str. 31.

[4] UL L 262, 27.9.1976, str. 201.

[5] UL L 197, 3.8.1979, str. 37.

--------------------------------------------------
Direktiva Sveta

z dne 24. junija 1981

o spremembi direktiv 64/432/EGS, 64/433/EGS, 71/118/EGS, 72/461/EGS, 72/462/EGS, 77/96/EGS, 77/99/EGS, 77/391/EGS, 80/215/EGS, 80/217/EGS in 80/1095/EEC glede postopkov Stalnega veterinarskega odbora

(81/476/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti ter zlasti členov 43 in 100 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker Stalni veterinarski odbor, ustanovljen s Sklepom 68/361/EGS [3], sprejema svoje mnenje v skladu s postopki, veljavnimi do 21. junija 1981;

ker je bila odboru zadeva prvič predložena 22. decembra 1972; ker je minilo dovolj časa za dokončno oceno veljavnosti teh postopkov; ker se torej veljavnost navedenih postopkov ne sme več omejevati;

ker se iz izkušenj uporabe obstoječih postopkov ve, da so običajno učinkoviti za hitro sprejemanje sklepov, za kar so bili prvotno določeni;

ker je poleg tega nujno, da se po pristopu Grčije prilagodi tudi število glasov, ki tvori zahtevano večino v odboru, za akte, ki so bili sprejeti po sprejetju Akta o pristopu iz leta 1979 in še niso bili prilagojeni,

SPREJEL NASLEDNJO DIREKTIVO:

Člen 1

Naslednje določbe se razveljavijo:

- člen 14 Direktive 64/432/EGS [4],

- člen 9b Direktive 64/433/EGS [5],

- člen 13 Direktive 71/118/EGS [6],

- člen 10 Direktive 72/461/EGS [7],

- člen 31 Direktive 72/462/EGS [8],

- člen 10 Direktive 77/96/EGS [9],

- člen 21 Direktive 77/99/EGS [10],

- člen 12 Direktive 77/391/EGS [11],

- člen 9 Direktive 80/215/EGS [12],

- člen 17 Direktive 80/217/EGS [13],

- člen 10 Direktive 80/1095/EGS [14].

Člen 2

Sklicevanje na "41" se nadomesti s "45" v členu 8(3) Direktive 80/215/EGS, v členu 16(3) Direktive 80/217/EGS in v členu 9(3) Direktive 80/1095/EGS.

Člen 3

Svet pred 1. julijem 1987 ponovno preuči postopke navedenega odbora na podlagi poročila Komisije o delovanju Stalnega veterinarskega odbora, ki po potrebi vsebuje ustrezne predloge.

Člen 4

Ta direktiva je naslovljena na države članice.

V Luxembourgu, 24. junija 1981

Za Svet

Predsednik

G. M. V. van Aardenne

[1] UL C 102, 5.5.1981, str. 2.

[2] Mnenje z dne 19. junija 1981 (še ni objavljeno v Uradnem listu).

[3] UL L 255, 18.10.1968, str. 23.

[4] UL L 121, 29.7.1964, str. 1977/64.

[5] UL L 121, 29.7.1964, str. 2012/64.

[6] UL L 55, 8.3.1971, str. 23.

[7] UL L 302, 31.12.1972, str. 24.

[8] UL L 302, 31.12.1972, str. 28.

[9] UL L 26, 31.1.1977, str. 67.

[10] UL L 26, 31.1.1977, str. 85.

[11] UL L 145, 13.6.1977, str. 44.

[12] UL L 47, 21.2.1980, str. 4.

[13] UL L 47, 21.2.1980, str. 11.

[14] UL L 325, 1.12.1980, str. 1.

--------------------------------------------------
Direktiva Sveta

z dne 19. oktobra 1981

o zaradi pristopa Grčije potrebni prilagoditvi Direktive 79/869/EGS o metodah merjenja ter pogostnosti vzorčenja in analiz površinske vode, namenjene odvzemu pitne vode v državah članicah

(81/855/EGS)

SVET EVROPSKIH SKUPNOSTI JE,

ob upoštevanju Pogodbe o ustanovitvi Evropske gospodarske skupnosti in zlasti členov 100 in 235 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker je zaradi pristopa Grčije k Evropskim skupnostim potrebna prilagoditev člena 11(2) Direktive Sveta 79/869/EGS z dne 9. oktobra 1979 o metodah merjenja ter pogostnosti vzorčenj in analiz površinske vode, namenjene za odvzem pitne vode v državah članicah [2];

ker se je v skladu s prvim odstavkom člena 198 Pogodbe Svet na predlog Komisije posvetoval z Ekonomsko-socialnim odborom; ker Odbor v roku, ki ga je postavil Svet, mnenja ni mogel podati; ker lahko Svet v skladu z drugim odstavkom člena 198 Pogodbe sprejme nadaljnje ukrepe, tudi če mnenja ne pridobi; ker se ob upoštevanju dejstva, da je zaželeno čim prejšnje sprejetje potrebnih sprememb, Svetu zdi potrebno izkoristiti to možnost,

SPREJEL NASLEDNJO DIREKTIVO:

Člen 1

V členu 11 (2) Direktive 79/869/EGS se "41" nadomesti s "45".

Člen 2

Ta direktiva začne veljati 1. januarja 1981.

Člen 3

Ta direktiva je naslovljena na države članice.

V Luxembourgu, 19. oktobra 1981

Za Svet

Predsednik

P. Walker

[1] UL C 144, 15.6.1981, str. 36.

[2] UL L 271, 29.10.1979, str. 44.

--------------------------------------------------
Direktiva Komisije

z dne 17. julija 1980

o spremembi Priloge II k Direktivi Sveta 66/401/EGS o trženju semena krmnih rastlin

(80/754/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 66/401/EGS z dne 14. junija 1966 o trženju semena krmnih rastlin [1], kakor je bila nazadnje spremenjena z Direktivo 79/692/EGS [2], in zlasti člena 21a te direktive,

ker je treba glede na razvoj znanstvenega in tehničnega znanja spremeniti Prilogo II k Direktivi 66/401/EGS zaradi razlogov, navedenih spodaj;

ker je standard v zvezi z največjo vsebnostjo semen Rumex spp. treba prilagoditi kakovosti semen, ki je ponavadi dosežena;

ker so ukrepi, predvideni s to direktivo, v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo,

SPREJELA NASLEDNJO DIREKTIVO:

Člen 1

Priloga II k Direktivi 66/401/EGS se spremeni:

1. V oddelku I(2)(A) se besedilo v naslovu stolpca 14 nadomesti z naslednjim: "Rumex spp., razen Rumex acetosella in Rumex maritimus";

2. V oddelku I(2)(B) se besedilo pod (n) nadomesti z naslednjim:

"Določanja števila semen Rumex spp., razen Rumex acetosella in Rumex maritimus, ni treba izvesti, razen če obstaja dvom, ali so izpolnjeni pogoji, določeni v stolpcu 14";

3. V oddelku II(2)(A) se besedilo v naslovu stolpca 4 nadomesti z naslednjim: "Rumex spp., razen Rumex acetosella in Rumex maritimus."

Člen 2

1. Države članice najpozneje do 1. julija 1980 sprejmejo zakone in druge predpise, potrebne za uskladitev s to direktivo.

2. Države članice zagotovijo, da za semena krmnih rastlin ne veljajo nobene omejitve pri trženju zaradi različnih datumov izvajanja te direktive.

Člen 3

Ta direktiva je naslovljena na države članice.

V Bruslju, 17. julija 1980

Za Komisijo

Finn Gundelach

Podpredsednik

[1] UL 125, 11.7.1966, str. 2298/66.

[2] UL L 205, 13.8.1979, str. 1.

--------------------------------------------------
Direktiva Sveta

z dne 19. decembra 1978

o spremembi Direktive 77/391/EGS o uvedbi ukrepov Skupnosti za izkoreninjenje bruceloze, tuberkuloze in levkoze pri govedu

(79/9/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 43 in 100 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker je v okviru nacionalnih načrtov za izvajanje Direktive Sveta 77/391/EGS z dne 17. maja 1977 o uvedbi ukrepov Skupnosti za izkoreninjenje bruceloze, tuberkuloze in levkoze pri govedu [2], treba predvideti podvojitev klavne premije, ki se v Belgiji izplača nekaterim regijam z visoko stopnjo pojavljanja teh bolezni,

SPREJEL NASLEDNJO DIREKTIVO:

Člen 1

Z odstopanjem od člena 7(2) Direktive 77/391/EGS lahko Jamstveni oddelek Evropskega kmetijskega usmerjevalnega in jamstvenega sklada za izkoreninjenje bruceloze Kraljevini Belgiji na njeno zahtevo izplača znesek, ki ne presega 120 obračunskih enot za kravo in 60 obračunskih enot za drugo govedo, razen krav, zaklanih v okviru ukrepov iz člena 2 navedene direktive.

Člen 2

Ta direktiva je naslovljena na države članice.

V Bruslju, 19. decembra 1978

Za Svet

Predsednik

J. Ertl

[1] Mnenje z dne 15.12.1978 (še ni bilo objavljeno v Uradnem listu).

[2] UL L 145, 13.6.1977, str. 44.

--------------------------------------------------
Direktiva Sveta

z dne 5. marca 1979

o spremembi Direktive 77/504/EGS o čistopasemskem plemenskem govedu

(79/268/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 43 in 100 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker je Direktiva Sveta 77/504/EGS z dne 25. julija 1977 o čistopasemskem plemenskem govedu [4] določila pogoje za postopno sprostitev prometa znotraj Skupnosti na tem področju;

ker je do uveljavitve pravil Skupnosti v tej zadevi sprejeto splošno načelo v skladu s členom 7 navedene direktive, da za uvoz iz držav nečlanic ne bi smeli veljati ugodnejši pogoji, kakor veljajo za promet znotraj Skupnosti;

ker pravila Skupnosti v zvezi s prometom med državami članicami še niso v celoti vzpostavljena, zlasti kar zadeva merila za vpis v rodovniško knjigo; ker ta pravila ne bodo v celoti vzpostavljena, dokler se ne sprejme vrsta izvedbenih ukrepov, zlasti tistih, predvidenih v členu 6 zgoraj navedene direktive; ker je zato treba predvideti, da se člen 7 navedene direktive uporabi ob uvedbi predpisov znotraj Skupnosti,

SPREJEL NASLEDNJO DIREKTIVO:

Člen 1

Člen 9 Direktive 77/504/EGS se nadomesti z naslednjim:

"Člen 9

Države članice sprejmejo zakone in druge predpise, potrebne za:

(a) uskladitev s to direktivo, z izjemo člena 7, najpozneje do 1. januarja 1979;

(b) uskladitev s členom 7 glede vsake točke, ki jo zajema, na datume, ko so usklajeni z ustreznimi določbami, ki se uporabljajo v prometu znotraj Skupnosti, ter zlasti odločbami, naknadno sprejetimi v skladu s členom 6.

O tem takoj obvestijo Komisijo."

.

Člen 2

Ta direktiva je naslovljena na države članice.

V Bruslju, 5. marca 1979

Za Svet

Predsednik

P. Mehaignerie

[1] UL C 9, 11.1.1979, str. 4.

[2] Mnenje z dne 16. februarja 1979 (še ni bilo objavljeno v Uradnem listu).

[3] Mnenje z dne 21. in 22. februarja 1979 (še ni bilo objavljeno v Uradnem listu).

[4] UL L 206, 12.8.1977, str. 8.

--------------------------------------------------